Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**PARUOJO RAJONO ŽEIMELIO DARŽELIO-DAUGIAFUNKCIO CENTRO „ĄŽUOLIUKAS“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ALINOS JOKIMČIENĖS**\_\_\_\_\_\_\_\_\_\_\_\_\_\_\_\_\_\_\_

**METŲ VEIKLOS ATASKAITA**

2023-01-20 m. Nr. \_\_\_\_\_\_\_\_

\_\_\_\_\_\_\_\_Žeimelis\_\_\_\_\_\_\_\_\_

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2022 m. veikla buvo vykdoma vadovaujantis Pakruojo rajono Žeimelio darželio-daugiafunkcio centro „Ąžuoliukas“ 2021-2022 ir 2021-2022 m.m. veiklos planais. Kokybiško ugdymo proceso įgyvendinimo buvo siekiama nuosekliai ir sistemingai, įtraukiant visą įstaigos bendruomenę. Mokyklos vadyba buvo orientuota į pasitikėjimo ir bendradarbiavimo kultūros stiprinimą, visų bendruomenės narių susitelkimą bei susitarimą dėl konkrečių ugdymo tikslų laikymosi, atvirą komunikaciją, gero mikroklimato stiprinimą. 2021-09-01 duomenimis įstaigoje ugdomi buvo ugdoma 70 vaikų. Įgyvendinant ikimokyklinio ugdymo programą „Mažieji žingsneliai“ kokybišką ugdymą gavo 54 ugdytiniai. Vaikų pasiekimų vertinimas buvo vykdomas pagal ugdymosi pažangą nusakančius žingsnius. Nuo 2021 m. rugsėjo 1 d. 16 priešmokyklinio amžiaus vaikų priešmokyklinis ugdymas teikiamas pagal atnaujintą priešmokyklinio ugdymo programą. Mokykliniu autobusu pavėžėjami 31 vaikas, gyvenantys toliau nei 3 km nuo įstaigos. Logopedo pagalba buvo teikiama 15 vaikų, spec. pedagogo pagalbą gavo – 6 vaikai, turintys vidutinius ir didelius specialius ugdymosi poreikius. Pedagogams dirbti su vaikais, turinčiais didelius ir labai didelius spec. poreikius padeda mokytojo padėjėja (1 etatas). 2022 m. įstaigoje kokybišką ugdymą gavo 3 ukrainiečių vaikai. Vienai mergaitei 2022-06-06 Pakruojo rajono savivaldybės administracijos direktoriaus įsakymu Nr. AV-345 teikiamas privalomas ikimokyklinis ugdymas.2022 m. visi pedagogai tobulino kvalifikaciją vidutiniškai po 5-6 d. Dauguma mokymų ir seminarų buvo nemokami. Pedagogai, vadovaudamiesi įstaigos strateginiais ir veiklos planais „Mokytojų profesinio tobulėjimo modelio“ pagrindu parengė asmeninius profesinio tobulėjimo planus. Kad kvalifikacijos kėlimas koreliuotų su ugdymo kokybe, didžiausias dėmesys buvo skiriamas kompetencijų, susijusių įtraukiuoju ugdymu: „Pasiruoškime priimti spec. ugdymo poreikius turinčius vaikus“, „Įvairiapusių raidos sutrikimų turinčių vaikų ugdymo galimybės“, su patirtiniu ugdymu (STEAM): „Ugdymo inovacijos darželiuose: naujovės ir įsivertinimas“, „Lauko pedagogika: metodų ir priemonių taikymas praktikoje, edukacinių erdvių įkūrimas“, darbu su spec. poreikių, elgesio-emocijų sutrikimų turinčiais vaikais, fizinės veiklos pritaikymu: „Fizinio aktyvumo renginių organizavimo metodika“, kūrybiško ir pozityvaus ugdymo kompetencijų tobulinimui. Visi pedagogai dalyvauja tęstinėje kvalifikacijos tobulinimo programoje „Tūkstantmečio darželis: įtrauktis, inovacijos, psichologija (40 val.)“ ([www.pedagogas.lt](http://www.pedagogas.lt)). Spec. pedagogė-logopedė dalyvavo respublikiniame ikimokyklinio ir priešmokyklinio ugdymo įstaigų švietimo pagalbos specialistų (logopedų) vaikų tarties mokymo virtualiame projekte „Garsų R, L, š užduočių kraitelė“. Pristatė savo sukurtą priemonę „Krabas ar vėžys“, kuri padeda diferencijuoti ir įtvirtinti garsus R-L žodžiuose. **Birželio mėnesį pedagogei Erikai Noruišytei suteikta vyresniosios ikimokyklinio ugdymo mokytojos kvalifikacinė kategorija. Ši pedagogė Pakruojo rajono savivaldybės administracijos direktorės 2022-05-03 įsakymu Nr. AV-263 „Dėl Pakruojo rajono savivaldybės mokytojų iniciatyvų skatinimo atrankos komisijos sudarymo“ paskirta komisijos nare.**Mokyklos direktorė Alina Jokimčienė 2022 m. birželio 22 d. baigė Mykolo Romerio universitete magistro studijas „Lyderystė ir pokyčių valdymas“. 2022 m. sausio-vasario mėn. dalyvavo seminare „Darbo santykiai švietimo įstaigoje: vidaus kontrolės sistemos diegimas“ , įgijo vadybinių ir teisinių žinių vykdyti darbo tarybos narių-darbuotojų atstovų veiklą bei vidaus kontrolę švietimo įstaigoje, patobulino bendrąsias kompetencijas. Vasario mėnesį baigė civilinės saugos mokymo kursą. Spalio mėnesį dalyvavo ilgalaikės programos „Vaiko ir pedagogo sėkmės galimybės traukiajame ugdyme“ konferencijoje „Įtraukusis ugdymas. Kaip mums sekasi?“. Gruodžio mėnesį dalyvavo seminare „Viešieji pirkimai: 2023 metų pasikeitimai“.Pavaduotoja ugdymui Laima Karpavičiūtė ir priešmokyklinio ugdymo mokytoja Liuda Krūminienė dalyvavo 2022 m. gegužės 23 d. – 2022 m. spalio 19 d. 40 akad. val. mokymuose „Kaip kūrybiškai ir kokybiškai įgyvendinti atnaujintą priešmokyklinio ugdymo programą?“, gilino teorines žinias apie ikimokyklinio ugdymo inovacijas bei atliko mokymų programoje numatytas praktines užduotis. Gruodžio mėnesį šios pedagogės dalijosi gautomis žiniomis ir skaitė pranešimus Pakruojo rajono priešmokyklinio ugdymo pedagogams 2021/2022 m.m. veiklos plane vienas iš uždavinių buvo skatinti vaikų fizinį aktyvumą. Jau treti metai iš eilės Žeimelio darželis-daugiafunkcis centras „Ąžuoliukas“ dalyvavo Lietuvos ikimokyklinio ugdymo įstaigų projekte „Lietuvos mažųjų žaidynės 2022“. Projekto organizatoriai: Lietuvos tautinis olimpinis komitetas (LTOK), Respublikinė ikimokyklinio ugdymo įstaigų kūno kultūros pedagogų asociacija (RIUKKPA). Projektas bendrai finansuojamas Sporto rėmimo fondo lėšomis, kurį administruoja švietimo mainų paramos fondas. Tai nekomercinis Lietuvos ikimokyklinio ugdymo įstaigų projektas, kurio tikslas - didinti (1-7 m) vaikų fizinį aktyvumą, taikant inovatyvias fizinio ugdymo formas. Projektas vykdomas keliais etapais. Pirmojo etapo metu buvo vykdomos nuotolinės pamokėlės, kurias vedė specialistai.  Antrojo etapo metu buvo organizuojami festivaliai kiekvienoje iš dalyvaujančių įstaigų. 2022 m. balandžio 21 dieną bendradarbiaujant su Žeimelio gimnazija (suteiktos patalpos sporto salė, mokytoja Egė Saudargė pravedė renginį) Žeimelio  „Ąžuoliuko“ darželinukams buvo organizuotas Lietuvos mažųjų žaidynių 2022 festivalis, kuris suteikė vaikams daug džiaugsmo, emocijų. **Įsitraukėme į Lietuvos masinio futbolo asociacijos organizuojamą programos „Sugrąžinkime vaikus į stadionus“ 2022-2023 metų projektą „Futboliukas“. Gauta sportinio inventoriaus už 120 eurų. Vaikai, kaip ir kasmet, dalyvavo „Sveikatiados“ projekte. Buvo vykdoma ES paramos programa „Vaisių ir daržovių bei pieno produktų vartojimo skatinimas vaikų ugdymo įstaigose“.****2022 m. vykdėme Pakruojo rajono savivaldybės remiamą aplinkosauginį švietimo projektą „Skaitom žalią gamtos knygą“. Už gautą 570 eurų sumą buvo įrengta nauja žalioji edukacinė erdvė – vabzdžių viešbutis, įsigytos dvi planšetės, įvairios priemonės ir įrankiai vabzdžių tyrinėjimui, eksperimentavimui.** **Vaikai vyko į pažintinę kelionę Naisiuose. Lankėsi Pakruojo krašto Žiemgalos muziejuje, kuriame turėjo žvakių liejimo edukaciją bei Žeimelio senos technikos ir senų įrankių muziejuje.** **2021 m. įstaigoje įsikūrusi Atvira jaunimo erdvė „ŽAJE vykdė** Pakruojo rajono savivaldybės visuomenės sveikatos rėmimo specialiosios programos finansuojamą (1660 eurų) projektą, skirtą psichologinės, emocinės bei fizinės jaunuolių sveikatos gerinimui. Jaunuoliai buvo susitikę su psichologu ir užsiėmimų metu nagrinėjo, kaip emocijų suvokimas, jų išreiškimas bei valdymas veikia kasdienio gyvenimo kokybę, žaidė psichologinius stalo bei interaktyvius žaidimus, padedančius jaunuoliams artimiau bei atviriau bendrauti su kitais jaunuoliais, kalbėtis įvairiomis ir aktualiomis temomis. Aktyviai dalyvavo susitikime su sporto treneriu, kurio metu jaunimas įgijo žinių apie taisyklingą sportavimą, sveikos mitybos įpročių formavimą, buvo didinamas suvokimas apie sveiką gyvenseną. Mokėsi atrasti ramybę mandalų terapijoje. Įsigijo įvairių priemonių veikloms vykdyti bei erdvę padaryti jaukesne už 600 eurų (sėdmaišiai, staliukai, lentynos, stalo žaidimai, kamuoliai žaidimui lauke, marškinėliai su jaunimo erdvės simbolika ir pan.).Kovo mėn. atvira jaunimo erdvė Žaje vykdė palaikymo Ukrainai akciją, kurios metu Žeimelio apylinkės gyventojai aukojo pinigus ir reikalingus daiktus Ukrainos žmonėms. Buvo surinkta ir VŠĮ organizacijai „Mėlyna ir geltona“ 700 eurų. Akcjos metu žmonės pardavinėjo savo gaminius, kepinius ir kitas gėrybes, žvejų klubas „Beržtalis“ vaišino barščiais. **2022-05-02 m. Žeimelio darželis-daugiafunkcis centras „Ąžuoliukas“ yra reakredituotas kaip savanorius priimanti įstaiga. 2022 m. savanoriavo 2 savanoriai, kurie aktyviai dalyvavo ir prisidėjo prie jaunimo erdvės ŽAJE, padėjo darželio mokytojoms vykdyti veiklą.****Kultūros padalinys aktyviai vykdė savo veiklą. Moterų kvartetas „Raskila“ ir kapela, kuriems vadovauja Danutė Maižiuvienė, savo parengtomis programomis** dalyvavo Žeimelio ddc ir vietos bendruomenės organizuotuose renginiuose, buvo kviečiami rajoninius ir kitų rajonų renginius: gegužės 20 d. Biržų KC Papilės skyrius, Romansų vakaras „Tarp alyvų mačiau tavo veidą“; birželio 2 d. Linkavičių km., Linkuvos soc. globos namai, Respublikinis koncertas-festivalis „Kur aukštas klevas“; liepos 23 d.Tytuvėnų kultūros centras, Kapelų šventė „Stasio polka“; liepos 30d. Klovainiai,Miestelio šventė „Skrybėlėtosios Oninės“; liepos 30 d. Pasvalio r. Tetervinų km., Bendruomenės Vasaros šventė; spalio 22 d. Žagarė, Respublikinė folkloro kolektyvų ir kapelų vakaronė „Padainuokim mes sustoję“; spalio 29 d.Pasvalio KC Pumpėnų sk. Jurgėnų kultūros namai, Romansų šventė „Oi žodeliai tie“; lapkričio 4 d. Ūdekai, renginys „Trenk pelkute“; lapkričio 11 d. Vaškų sk. Nairiai. romansų vakaras „Baltą rožę aš vėl menu“. 2022-07-13 iki 2022-07-17 kapela, kartu Pamūšio kultūros namų folkloro ansambliu „Pamūšis“ dalyvavo Klaipėdoje Tarptautinėje Europiadoje 2022. Naujai susikūręs vaikų kolektyvas savo pasirodymais džiugino Centro renginių lankytojus.**Kultūros darbuotojai plėtė savo kompetencijas dalyvaudamos Lietuvos nacionalinio kultūros centro organizuotuose kultūros ir meno darbuotojams skirtuose mokymuose, tobulino skaitmeninio raštingumo kompetencijas.****2022 m. įstaigoje veikė du NVŠ dailės būreliai (vadovas V. Barakauskas). Sudarytos sąlygos veikti NVŠ šokių būreliui (vadovas D. Šeškus).**2022 m. centras 2 programai iš savivaldybės biudžeto gavo 302 500 Eur., MK-149 600 Eur, tėvų įnašai – 15 900 (mityba ir kitos paslaugos bei prekės).. Vykdydama projektus pritraukė 2230 Eur. („Skaitom žalią gamtos knygą“ - 570, atviros jaunimo erdvės projektas – 1660 Eur).  NVŠ - 5580 Eur, 1,2% parama – 628,19 Eur. Nemokamam maitinimui buvo skirta -2 806,90 Eur. 3 programai iš biudžeto buvo skirta 27 300 Eur. 2059,80 Eur iš valstybės, iš kurių 859,80 Eur. buvo skirta ukrainiečių vaikų ugdymui. Kreditorinis įsiskolinimas – 2181,43 Eur. Lyginant su 2021 m. sumažėjo 2920,46 Eur. Didžiausią įsiskolinimo dalį sudaro mitybos išlaidos 2108,08 Eur., kadangi tėvai už gruodžio mėnesį sumoka sausio mėn., komunalinės paslaugos – 72,41 Eur. ir transporto išlaidos – 0,94 Eur.**Įstaiga 2022 m. iš 1,2 % paramos lėšų įsigijo šaldymo dėžę (179,99 €), šaldytuvą virtuvei (234,99 €) , sodo sandėliuką teritorijos priežiūrai skirtų įrankių ir technikos laikymui (366,99 €). Iš biudžeto lėšų nupirktos vasarinės padangos mokykliniam autobusui – 780 €, krūmapjovė teritorijos priežiūrai – 279 €, kultūros darbuotojams nupirkti mikrofonai, stovai ir laidai 400 €.****Iš mokymo lėšų, skirtų priemonėms įsigyti buvo nupirkta įvairios ugdymo ir lavinimo priemonės už 196,98 €, dvi planšetės (380,97 €).** **Iš tėvų lėšų nupirkta: savaeigė vejapjovė (419,98 €), baldai grupėse (2 drabužinės, 4 lovos 3-6 m. vaikams ir 12 lovyčių lopšelio vaikams) – 1572,88€. Žaidimai ir ugdomosios priemonės už 639,37 €. Nupirkti du sulankstomi stalai – 108 €.****Vadovaujantis civilinės saugos reikalavimais įstaiga dalinai (reikalingas smulkus santechnikos remontas) parengtas kaip priedanga** Įstaigos internetinėje svetainėje [www.zeimelioddcazuoliukas.lt](http://www.zeimelioddcazuoliukas.lt) nuolat atnaujinama informacija, pateikiami naujausi teisės aktai ir dokumentai, informuojama apie įstaigoje vykdomas veiklas. Darželio grupės turi uždaras facebook‘ tėvų grupes. Žeimelio DDC facebook‘ paskiroje pateikiama informacija apie kultūrinę įstaigos veiklą. Veiklos viešinamos ir [www.pakruojis.lt](http://www.pakruojis.lt) svetainėje. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 1.1. Pasirengimas taikyti įtrauktųjų ugdymą | Atnaujintas logopedo, spec. pedagogo kabinetasBendradarbiaujant su Pakruojo r. savivaldybės visuomenės sveikatos biuru įrengtas sveikatos darbuotojo kabinetas (projektas „**Sveikatos paslaugų gerinimas Pakruojo ir Šilalės rajonų savivaldybių ugdymo įstaigose**“, kodas LT03-2-SAM-K01-013)Sudaryti sąlygas visiems pedagogams tobulinti įtraukiojo ugdymo taikymo kompetencijas | Atnaujintas logopedo, spec.pedagogo kabinetasĮrengtas sveikatos darbuotojo kabinetas100 % pedagogų tobulins įtraukiojo ugdymo taikymo kompetencijas | Įrengtas sveikatos darbuotojo kabinetas100 % pedagogų tobulino (ir toliau tęsia mokymus) įtraukiojo ugdymo taikymo kompetencijas |
| 1.2. Plėtoti Pakruojo rajono savivaldybės „Lyderių laikas 3“ projekto „Sąlygų mokytojų profesiniam augimui sudarymas“ veiklas | Pedagogai veiklų metu tobulina kolegialaus mokymosi ir bendradarbiavimo, kompetencijas | Ne mažiau 90 % pedagogų dalyvaus patirčių mainuose ir mokymuose  | 30 % pedagogų dalyvavo patirčių mainuose ir 100 % mokymuose, tobulino kolegialaus mokymosi ir bendradarbiavimo, kompetencijas |
| 1.3. Aktyvinti kultūrinę veiklą | Susibūrę kolektyvai, bendradarbiaudami su socialiniais parneriais, aktyviai dalyvaus rajoniniuose ir respublikiniuose renginiuose | Renginių skaičius:5-9 seniūnijoje3-4 tarprajoniniai renginiai1 tarptautinis (Europiada 2022, Klaipėdoje) | Renginių skaičius:10 seniūnijoje ir rajone;6 tarprajoniniai renginiai;1 tarptautinis (Europiada 2022, Klaipėdoje) |
| 1.4. Pasirengti įstaigos, kaip savanorius priimančios organizacijos, reakreditacijai  | Įstaiga bus reakredituota. Sudarytos sąlygos jaunuolių savanoriškai veiklai | Sprendimas dėl pakartotinės akreditacijos suteikimo.Savanorių skaičius | Įstaiga reakredituota, 2022-05-02 sprendimas Nr. 16P-1.1-48Savanoriška veikla užsiima 2 jaunuoliai |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. neatnaujintas logopedo, spec. pedagogo kabinetas | Dėl lėšų trūkumo |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 2022-07-20 patikėjimo teise AB „Pakruojo šiluma“ perduota įstaigos katilinė, 2022-11-0- sudaryta šilumos vartojimo pirkimo-pardavimo sutartis Nr. 5000123 | Tikimasi, kad sumažės išlaidos įstaigos šildymui |
| Sudaryta atnaujinto ugdymo turinio įgyvendinimo ir koordinavimo komanda (direktoriaus įsakymas 2022-10-31 Nr. V-77), patvirtintas pasirengimo diegti atnaujintą ugdymo turinį veiksmų planas (direktoriaus įsakymas 2022-11-11 Nr. V-86) |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. nėra |  |  |  |